Mustamäe korteris oli gaasileke
28. novembril kell 06.08 sai Häirekeskus teate gaasilekkest Mustamäe linnaosas E. Vilde teel. Kohale jõudnud päästjad tuvastasid, et ühes korteris lekib gaasipliit. Õhus ohtlikku kontsentratsiooni ei tuvastatud. Korteriühistus oli toiminud novembri alguse gaasiseadmete kontroll, kus oli tehtud tähelepanekud ka antud korteri kohta, kuid probleemide kõrvaldamisega ei oldud seni tegeletud. Korteris olnud laps ja naine toimetati haiglasse kontrolli.
Päästeamet tuletab meelde, et gaasilekke tuvastamisel tuleb:
1. Esmasena tuleb kiiresti avada aknad, uksed ja ruum korralikult tuulutada.
2. Toimetage võimalikud kannatanud värske õhu kätte. Kui keegi põeb vingugaasi mürgituse sümptomeid: peavalu, pea käib ringi, süda paha, oksendamine, kutsuge kohale kiirabi.
3. Lülita välja kõik soojusseadmed
4. Kutsuge kohale kvalifitseeritud tehnik, kes aitab probleemi lahendada, enne ärge ise soojusseadmeid sisse lülitage.